***Suvestinė redakcija nuo 2021-01-02***

*Įstatymas paskelbtas: Žin. 1994, Nr.*[*55-1049*](https://www.e-tar.lt/portal/legalAct.html?documentId=TAR.D0CD0966D67F)*, i. k. 0941010ISTA000I-533*

***Nauja įstatymo redakcija nuo 2008-10-01:***

*Nr.*[*X-1722*](http://www3.lrs.lt/cgi-bin/preps2?a=327811&b=)*, 2008-09-15, Žin., 2008, Nr. 113-4290 (2008-10-01),* [***atitaisymas***](http://www3.lrs.lt/pls/inter/dokpaieska.showdoc_l?p_id=397297&p_query=&p_tr2=)***skelbtas: Žin., 2011, Nr. 45***

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**16 straipsnis. Savivaldybės tarybos kompetencija**

1. Savivaldybės tarybos kompetencija yra išimtinė ir paprastoji.

2. Išimtinė savivaldybės tarybos kompetencija:

21) sprendimų dėl biudžetinių ir viešųjų įstaigų (kurių savininkė yra savivaldybė), savivaldybės valdomų įmonių steigimo, reorganizavimo, pertvarkymo, atskyrimo, likvidavimo ir dėl dalyvavimo steigiant viešuosius ir privačius juridinius asmenis priėmimas, taip pat juridinių asmenų, kurių dalyvė yra savivaldybė, priežiūra;

*Straipsnio punkto pakeitimai:*

*Nr.*[*XII-2494*](https://www.e-tar.lt/portal/legalAct.html?documentId=701faad0441e11e6bd3bfefc575ccac4)*, 2016-06-28, paskelbta TAR 2016-07-07, i. k. 2016-19345*

*Nr.*[*XIII-3267*](https://www.e-tar.lt/portal/legalAct.html?documentId=096bb460c2a411ea9815f635b9c0dcef)*, 2020-06-30, paskelbta TAR 2020-07-10, i. k. 2020-15541*

*Nr.*[*XIII-3380*](https://www.e-tar.lt/portal/legalAct.html?documentId=997f6bd0280e11eb932eb1ed7f923910)*, 2020-11-10, paskelbta TAR 2020-11-16, i. k. 2020-24013*

­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_

***Suvestinė redakcija nuo 2021-01-23***

*Įstatymas paskelbtas: Žin. 2000, Nr.*[*74-2262*](https://www.e-tar.lt/portal/legalAct.html?documentId=TAR.8A39C83848CB)*; Žin. 2000, Nr.*[*77-0*](https://www.e-tar.lt/portal/legalAct.html?documentId=TAR.8A39C83848CB)*; Žin. 2000, Nr.*[*80-0*](https://www.e-tar.lt/portal/legalAct.html?documentId=TAR.8A39C83848CB)*; Žin. 2000, Nr.*[*82-0*](https://www.e-tar.lt/portal/legalAct.html?documentId=TAR.8A39C83848CB)*, i. k. 1001010ISTAIII-1864*

**LIETUVOS RESPUBLIKOS**

**CIVILINIO KODEKSO PATVIRTINIMO, ĮSIGALIOJIMO IR ĮGYVENDINIMO**

**ĮSTATYMAS**

2000 m. liepos 18 d. Nr. VIII-1864
Vilnius

VIII SKYRIUS JURIDINIŲ ASMENŲ PABAIGA IR PERTVARKYMAS

[2.97 straipsnis. Juridinių asmenų reorganizavimo būdai](http://www.lithuanialaw.eu/lt/pradzia/civiline-teise/civilinis-kodeksas/juridiniu-asmenu-reorganizavimo-budai/)

1. Juridiniai asmenys gali būti reorganizuojami jungimo ir skaidymo būdu.

3. Prijungimas – tai vieno ar daugiau juridinių asmenų prijungimas prie kito juridinio asmens, kuriam pereina visos reorganizuojamo juridinio asmens teisės ir pareigos.

\_\_\_\_\_\_\_\_\_\_\_\_\_\_\_\_\_\_\_

***Suvestinė redakcija nuo 2019-07-02***

*Įstatymas paskelbtas: Žin. 1995, Nr.*[*104-2322*](https://www.e-tar.lt/portal/legalAct.html?documentId=TAR.3A756D83A99B)*; Žin. 1996, Nr.*[*5-0*](https://www.e-tar.lt/portal/legalAct.html?documentId=TAR.3A756D83A99B)*, i. k. 0951010ISTA00I-1113*

***Nauja įstatymo redakcija nuo 2010 m. balandžio 1 d.,***

***4 straipsnio 5 ir 6 dalys galioja nuo 2010 m. vasario 4 d.:***

*Nr.*[*XI-666*](http://www3.lrs.lt/cgi-bin/preps2?a=364294&b=)*, 2010-01-21, Žin., 2010, Nr.*[*15-699*](https://www.e-tar.lt/portal/legalAct.html?documentId=TAIS.364294)*(2010-02-04)*

**LIETUVOS RESPUBLIKOS**

**BIUDŽETINIŲ ĮSTAIGŲ**

**ĮSTATYMAS**

1995 m. gruodžio 5 d. Nr. I-1113

Vilnius

**4 straipsnis. Biudžetinės įstaigos savininkas**

2. Iš valstybės biudžeto arba iš Valstybinio socialinio draudimo fondo, Privalomojo sveikatos draudimo fondo biudžetų ir kitų valstybės pinigų fondų išlaikomos biudžetinės įstaigos savininko teises ir pareigas įgyvendina Lietuvos Respublikos Vyriausybė (toliau – Vyriausybė) arba jos įgaliota valstybės valdymo institucija. Iš savivaldybės biudžeto išlaikomos biudžetinės įstaigos savininko teises ir pareigas įgyvendina savivaldybės taryba. Toliau šiame įstatyme biudžetinės įstaigos savininko teises ir pareigas įgyvendinanti Vyriausybė arba jos įgaliota valstybės valdymo institucija, taip pat savivaldybės taryba vadinamos savininko teises ir pareigas įgyvendinančiomis institucijomis.

3. Savininko teises ir pareigas įgyvendinančios institucijos:

4) priima sprendimą dėl biudžetinės įstaigos pertvarkymo, reorganizavimo ar likvidavimo;

*Straipsnio punkto pakeitimai:*

*Nr.*[*XII-1790*](https://www.e-tar.lt/portal/legalAct.html?documentId=e3d0d250167b11e58569be21ff080a8c)*, 2015-06-16, paskelbta TAR 2015-06-19, i. k. 2015-09812*

7) sprendžia kitus šiame įstatyme, kituose įstatymuose ir biudžetinės įstaigos nuostatuose jos kompetencijai priskirtus klausimus.

4. Savininko teises ir pareigas įgyvendinančių institucijų sprendimai turi būti įforminami raštu.

**14 straipsnis. Biudžetinės įstaigos reorganizavimas**

 4. Iš valstybės biudžeto arba iš Valstybinio socialinio draudimo fondo, Privalomojo sveikatos draudimo fondo biudžetų ir kitų valstybės pinigų fondų išlaikomos biudžetinės įstaigos reorganizavimo procedūros gali būti pradėtos vykdyti tik turint Vyriausybės sutikimą reorganizuoti biudžetinę įstaigą. Iš savivaldybės biudžeto išlaikomos biudžetinės įstaigos reorganizavimo procedūros gali būti pradėtos vykdyti tik turint savivaldybės tarybos sutikimą reorganizuoti biudžetinę įstaigą. Vyriausybės nutarime ar savivaldybės tarybos sprendime dėl sutikimo reorganizuoti biudžetinę įstaigą, be kita ko, turi būti nurodyti reorganizavimo tikslai, reorganizavimo būdas, reorganizuojamos biudžetinės įstaigos, dalyvaujančios reorganizavime biudžetinės įstaigos, po reorganizavimo veiksiančios biudžetinės įstaigos, numatomos jų funkcijos, kurias įgyvendins kiekviena po reorganizavimo veiksianti biudžetinė įstaiga, kiekvienos po reorganizavimo veiksiančios biudžetinės įstaigos savininko teises ir pareigas įgyvendinanti institucija.

\_\_\_\_\_\_\_\_\_\_\_\_\_\_\_\_\_\_\_\_

*Įstatymas paskelbtas: Lietuvos aidas 1991, Nr.* [*153-0*](https://www.e-tar.lt/portal/legalAct.html?documentId=TAR.9A3AD08EA5D0)*; Žin. 1991, Nr.*[*23-593*](https://www.e-tar.lt/portal/legalAct.html?documentId=TAR.9A3AD08EA5D0)*, i. k. 0911010ISTA00I-1489*

***Nauja įstatymo redakcija nuo 2011-07-01:***

*Nr.* [*XI-1281*](http://www3.lrs.lt/cgi-bin/preps2?a=395105&b=)*, 2011-03-17, Žin., 2011, Nr.* [*38-1804*](https://www.e-tar.lt/portal/legalAct.html?documentId=TAIS.395105) *(2011-03-31)*

**LIETUVOS RESPUBLIKOS
ŠVIETIMO
ĮSTATYMAS**

1991 m. birželio 25 d. Nr. I-1489

Vilnius

44 straipsnis. Mokyklos, pagalbos įstaigos pabaiga ir pertvarkymas.

2. Savivaldybės taryba neformaliojo švietimo mokyklas (biudžetines įstaigas) reorganizuoja, likviduoja ar pertvarko savarankiškai, bendrojo ugdymo mokyklas (biudžetines įstaigas) – vadovaudamasi Vyriausybės patvirtintomis Mokyklų, vykdančių formaliojo švietimo programas, tinklo kūrimo taisyklėmis, pagalbos įstaigas (biudžetines įstaigas) – Vyriausybės nustatytais pagalbos įstaigų steigimo, reorganizavimo, likvidavimo ir pertvarkymo kriterijais. Savivaldybės neformaliojo švietimo mokyklos (viešosios įstaigos) reorganizuojamos, likviduojamos ar pertvarkomos savininko teises ir pareigas įgyvendinančios institucijos (dalyvių susirinkimo) sprendimu, bendrojo ugdymo mokyklos (viešosios įstaigos), profesinio mokymo įstaigos (viešosios įstaigos) – savininko teises ir pareigas įgyvendinančios institucijos (dalyvių susirinkimo) sprendimu, vadovaujantis Vyriausybės patvirtintomis Mokyklų, vykdančių formaliojo švietimo programas, tinklo kūrimo taisyklėmis, pagalbos įstaigos (viešosios įstaigos) – savininko teises ir pareigas įgyvendinančios institucijos (dalyvių susirinkimo) sprendimu, vadovaujantis Vyriausybės nustatytais pagalbos įstaigų steigimo, reorganizavimo, likvidavimo ir pertvarkymo kriterijais. Tais atvejais, kai savivaldybės tarybos sprendimų projektai dėl bendrojo ugdymo mokyklų reorganizavimo, likvidavimo ir pertvarkymo prieštarauja mokyklos bendruomenės sprendimams, siūlymus dėl tokios mokyklos reorganizavimo, likvidavimo ir pertvarkymo pateikia Švietimo ir mokslo ministerija. Mokyklos bendruomenės sprendimų priėmimo tvarką nustato švietimo ir mokslo ministras.

*KEISTA:*

*2017 12 14 įstatymu Nr. XIII-889 (nuo 2019 01 01)*

*(TAR, 2017, Nr. 2017-21312)*

6. Savininko teises ir pareigas įgyvendinanti institucija (dalyvių susirinkimas) (valstybinės ir savivaldybės mokyklos), savininkas (dalyvių susirinkimas) (kitų mokyklų) mokyklą, pagalbos įstaigą reorganizuoja, likviduoja ar pertvarko Civilinio kodekso ir kitų teisės aktų nustatyta tvarka. Mokyklos (išskyrus aukštąsias mokyklas), pagalbos įstaigos reorganizavimo procedūros pradedamos ne vėliau kaip 4 mėnesiai iki jų pabaigos ir turi būti baigtos iki einamųjų metų rugpjūčio 31 dienos (o jeigu mokslo metai prasideda ne rugsėjo 1 d., – iki mokslo metų pradžios).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-

­­­­­­­­­­­­­­­­­­­­­­

**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO ŠVIETIMO ĮSTAIGŲ, ĮGYVENDINANČIŲ IKIMOKYKLINIO IR PRIEŠMOKYKLINIO UGDYMO PROGRAMAS, 2021–2025 METŲ TINKLO PERTVARKOS BENDROJO PLANO PATVIRTINIMO**

2022 m. kovo 1 d. Nr. T1-46

Klaipėda

Klaipėdos miesto savivaldybės švietimo įstaigų, įgyvendinančių ikimokyklinio ir priešmokyklinio ugdymo programas, 2021–2025 metų tinklo pertvarkos bendrojo plano priedas

**TINKLO PERTVARKOS PRIEMONIŲ ĮGYVENDINIMO PLANAS**

|  |  |
| --- | --- |
| 2. | Įstaigų reorganizavimas ir struktūrinis pertvarkymas |
| 2.1. | „Varpelio“ mokykla-darželis | Vykdomas struktūrinis pertvarkymas (iš mokyklos-darželio į lopšelį-darželį), 1–4 klasių mokinius perkeliant į naujai pastatytą mokyklą Žolynų g. | Šiaurinė | 2022 m. | Įvykdžius struktūrinį pertvarkymą, vietoje 8 grupių veiks 12 grupių  |
| 2.2. | Darželis „Gintarėlis“, lopšelis-darželis „Giliukas“  | Vykdomas reorganizavimas, darželio „Gintarėlis“ prijungimo prie lopšelio-darželio „Giliukas“ būdu | Šiaurinė | 2022 m. | Įvykdžius reorganizavimą, veiks 16 grupių ir vienas juridinis vienetas |
| 2.3. | Lopšelis-darželis „Boružėlė“, lopšelis-darželis „Traukinukas“  | Vykdomas reorganizavimas, lopšelio-darželio „Boružėlė“ prijungimo prie lopšelio-darželio „Traukinukas“ būdu | Centrinė | 2021 m. | Įvykdžius reorganizavimą, veiks 13 grupių ir vienas juridinis vienetas |
| 2.4. | Lopšelis-darželis „Pingvinukas“, lopšelis-darželis „Vėrinėlis“  | Vykdomas lopšelio-darželio „Pingvinukas“ ir lopšelio-darželio „Vėrinėlis“ reorganizavimas sujungimo būdu | Centrinė,Kauno mikrora-jono | 2022 m. | Įvykdžius reorganizavimą, veiks 12 grupių ir vienas juridinis vienetas |
| 2.5. | Lopšelis-darželis „Šermukšnėlė“, lopšelis-darželis „Čiauškutė“ | Vykdomas reorganizavimas, lopšelio-darželio „Šermukšnėlė“ prijungimo prie lopšelio-darželio „Čiauškutė“ būdu | Baltijos mikrora-jono | 2021 m. | Įvykdžius reorganizavimą, veiks 16 grupių ir vienas juridinis vienetas |
| 2.6. | Lopšelis-darželis „Putinėlis“, lopšelis-darželis „Radastėlė“ | Vykdomas reorganizavimas, lopšelio-darželio „Putinėlis“ prijungimo prie lopšelio-darželio „Radastėlė“ būdu | Centrinė | 2022 m. | Įvykdžius reorganizavimą, veiks 15 grupių ir vienas juridinis vienetas |
| 2.7. | Lopšelis-darželis „Kregždutė“, lopšelis-darželis „Šaltinėlis“ | Vykdomas reorganizavimas, lopšelio-darželio „Kregždutė“ prijungimo prie lopšelio-darželio „Šaltinėlis“ būdu | Centrinė | 2021 m. | Įvykdžius reorganizavimą, veiks 17 grupių ir vienas juridinis vienetas |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_